Odense Adresse-Contoirs Efterretninger, 1837-10-17
Paa denne Holm blev i Aaret 1801 eller 2 etableret en Militairpost (hvoraf endnu findes Spor af Volde og Grave) under en Major som Kommandant, hvilket Establissement vedvarede indtil Fredslutningen 1814, da det kort derefter blev ophævet, Kommandantboligen og Kasernen solgte og nedbrudte, og Holmen igjen underlagt Samsøe. For en 6 Aar siden, da Cholera herskede i flere Stater, blev Holmen overladt af Samsøe Eier til Regjeringen, som har ladet opføre og indrette hensigtsmæssige Qvarantaineanstalter paa samme, nemlig en med Pallisader og Stakitter forsynet Landgangsbroe, hvor Skibsførerne kunne lande og aflevere deres Skibsdokumenter, uden at komme i nær Berørelse med Holmens Beboere, en anden udi Søen bygget og med Steen opfyldt stor Lysningsbroe, ved hvilken Skibene kan losse og lade, undtagen naar de ere meget store, da skeer det ved store dertil indrettede Pramme, fem store Pakhuse, hver paa 26 Fag, hvor de mistænkte eller giftbefængte Vare blive indlagte for at renses; Kommandantens og Landofficerens Boliger, Lægens, Regnskabsførerens, 3 Spiseværters og Qvarantainebetjentenes dito, alle meget fuldkommen indrettede; Garnisonens Vagt huus m. m.; en Bygning, Sygestuen kaldet, med 10 Værelser for Cholerapatienter, i hvert Værelse er 4 Senge med Dækkener og Alt hvad som udfordres til de Syges Behandling, en anden Bygning indeholder 8 9 Værelser, til Logie for umistænkte Skibskapitainer og andre Personer; en stor Bygning til Rekonvalescentere, indhegnet med høie, 2 Rækker dobbelte Pallisader, et Par Favne imellem hver Række, for at hindre al Berørelse eller Samqvem med de Sunde, der ei heller kan finde Sted, da militaire Skildvagter blive posterede i Nærheden. J den ene Ende af fornævnte Sy Søgestue er i et Værelse et meget skjønt og smagfuldt Capel indrettet for Holmens Beboere, hvori Gudstjeneste holdes hver Torsdag, der udføres af 2 af Samsøes Præster; ikke langt derfra er en isoleret indhegnet Begravelsesplads, som blot udmærker sig ved et sortmalet Trækors, hvorpaa er anbragt de af Digteren Pram i hans Stærkodder anførte skjønne Strofer: O, venlige Grav, i Din Skygge boer Fred, Din tavse Jndvaaner af Sorgen ei veed. Et Fyrtaarn med Blinkfyr er og anbragt til Veiledning forde Søfarende. - Det hele Establissement, med alle sine nye, teglhængte Bygninger afgiver et yndigt og imponerende Syn, fra hvilken Kant Man end kommer dertil, og gjør mere Jndtryk ved Beskuelse end det lader sig beskrive. Hele Holmens Befolkning, bestaaende af Kommandanten, (som er en Søofficeer), en Landofficeer med nogle og tyve Mand undergivne Militaire, Lægen, Regnskabsføreren, Spiseværterne, Qvarantainebetjentene og flere Underordnede, udgjør med Familier (thi de Fleste, undtagen de simple Militaire, ere gifte omtrent 100 Personer. Det Hele viser, at det er anlagt efter en velordnet og fast Plan. En lille Havn for mindre Baade er anbragt ved den store Losningsbroe, kuns kunde endnu ønskes, at en af Naturen dannet Bugt ind i Den eller Holmen blev opgravet til en rummelig og dyb Havn for store Skibe, som da der kunde losse og lade tæt under de ovennævnte 5 store Pakhuse, hvorved Skibene, og især de større, vilde lettes meget i Omkostninger, hvilket og flere udenlandske Skibsførere, have yttret. - Uagtet denne Indretning ei for Tiden afbenyttes, er dog Alt i en ypperlig Orden og kan til enhver Tid sættes i Activitet.